સ્વચ્છતા સર્વેક્ષણ માટે કયુસીઆઇની ટીમનું આજે ભાવનગરમાં આગમન થયું હતું. ટીમના સભ્યો સમક્ષ ભાવનગર મહાપાલિકાએ સ્વચ્છતા માટે લીધેલા પગલાનો તસ્વીરો સાથેનો ચિતાર રજુ કર્યો હતો. મહાપાલિકાએ આપેલી વિગતોના આધારે હવે 10મીએ ટીમના સભ્યો સ્થળ પર જઇને ચકાસણી હાથ ધરશે અને તેના આધારે સ્વચ્છતામાં ભાવનગરનો ક્રમ નકકી થશે. ઉલ્લેખનીય છે કે, વર્ષ 2017માં 430 શહેરો વચ્ચેની હરિફાઇમાં ભાવનગરનો ક્રમ 33મો આવ્યો હતો જ્યારે આ વખતે 4 હજારથી વધુ શહેરો વચ્ચે સ્વચ્છતાની તુલના કરીને ક્રમ અપાશે આમ, આ વખતે પડકાર વધુ રહેશે ત્યારે નગરજનોના યોગ્ય સાથ સહકાર અને યોગદાન વગર સ્વચ્છતા માટે ભાવનગર ગૌરવ નહી લઇ શકે!